02015R1186 — DA — 07.03.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS DELEGEREDE FORORDNING (EU) 2015/1186 af 24. april 2015 om supplerende regler til Europa-Parlamentets og Rådets direktiv 2010/30/EU for så vidt angår energimærkning af produkter til lokal rumopvarmning (EØS-relevant tekst) (EUT L 193 af 21.7.2015, s. 20)

Ændret ved:









▼B

KOMMISSIONENS DELEGEREDE FORORDNING (EU) 2015/1186

af 24. april 2015

om supplerende regler til Europa-Parlamentets og Rådets direktiv 2010/30/EU for så vidt angår energimærkning af produkter til lokal rumopvarmning

(EØS-relevant tekst)







Artikel 1

Genstand og anvendelsesområde

Denne forordning fastsætter krav til energimærkning og tilrådighedsstillelse af supplerende produktoplysninger for produkter til lokal rumopvarmning med en nominel varmeydelse på 50 kW eller derunder.

Denne forordning finder ikke anvendelse på:

a) elektriske produkter til lokal rumopvarmning

b) produkter til lokal rumopvarmning, som anvender en dampkompressionscyklus eller en adsorptions-/absorptionscyklus til at producere varme, og som drives af elektriske kompressorer eller brændsel

c) produkter til lokal rumopvarmning til fast brændsel, som udelukkende er beregnet til forbrænding af biomasse, der ikke stammer fra træ

d) produkter til lokal rumopvarmning, som er beregnet til andre formål end indendørs rumopvarmning for at nå og bibeholde en vis termisk komfort for personer ved hjælp af konvektions- eller strålevarme

e) produkter til lokal rumopvarmning, som udelukkende er beregnet til udendørs brug

f) produkter til lokal rumopvarmning, hvor den direkte varmeydelse ved nominel varmeydelse er mindre end 6 % af den direkte og indirekte varmeydelse tilsammen

g) produkter til lokal rumopvarmning til fast brændsel, som ikke er samlet fra fabrik eller ikke leveres som præfabrikerede komponenter eller dele af én producent, og som skal monteres på brugsstedet.

h) brændfladestrålevarmere og rørstrålevarmere

i) produkter til luftopvarmning

j) saunaovne.

Artikel 2

Definitioner

I denne forordning gælder definitionerne i artikel 2 i direktiv 2010/30/EF, og derudover forstås ved:

1) »produkt til lokal rumopvarmning« : apparat til rumopvarmning, som afgiver varme, enten ved direkte varmeoverførsel eller ved direkte varmeoverførsel i kombination med varmeoverførsel til et flydende medium, med det formål at nå og bibeholde et vist termisk komfortniveau for personer i et lukket rum, hvori produktet er placeret, og eventuelt kombineret med varmeafgivelse til andre rum, og som er udstyret med en eller flere varmegeneratorer, som direkte omdanner elektricitet eller gasformige og flydende brændstoffer eller fast brændsel til varme ved hjælp af henholdsvis modstandsopvarmning (Joule-effekten) og forbrænding

2) »produkt til lokal rumopvarmning til fast brændsel« : et åbent produkt til lokal rumopvarmning, et lukket produkt til lokal rumopvarmning eller et komfur, som fyres med fast brændsel

3) »produkt til lokal rumopvarmning til gasformigt brændsel« : et åbent produkt til lokal rumopvarmning eller et lukket produkt til lokal rumopvarmning, som fyres med gasformigt brændsel

4) »produkt til lokal rumopvarmning til flydende gasformigt brændsel« : et åbent produkt til lokal rumopvarmning eller et lukket produkt til lokal rumopvarmning, som fyres med flydende brændsel

5) »elektrisk produkt til lokal rumopvarmning« : et produkt til lokal rumopvarmning, som genererer varme ved hjælp af modstandsopvarmning (Joule-effekten)

6) »åbent produkt til lokal rumopvarmning« : et produkt til lokal rumopvarmning til gasformigt, flydende eller fast brændsel, hvor fyrrum og forbrændingsgasser ikke er hermetisk adskilt fra det rum, hvori produktet er monteret, og som har en tætsluttende forbindelse til en skorsten eller et pejseaftræk, eller som kræver et aftræksrør til at bortlede forbrændingsprodukter

7) »lukket produkt til lokal rumopvarmning« : et produkt til lokal rumopvarmning til gasformigt, flydende eller fast brændsel, hvis fyrrum og forbrændingsgasser kan adskilles hermetisk fra det rum, hvori produktet er monteret, og som har en tætsluttende forbindelse til en skorsten eller et pejseaftræk, eller som kræver et aftræksrør til at bortlede forbrændingsprodukter

8) »komfur« : et produkt til lokal rumopvarmning til fast brændsel, hvor rumopvarmningsfunktionen og kogeplader og/eller ovnrum beregnet til tilberedning af mad er integreret i ét apparat, som har en tætsluttende forbindelse til en skorsten eller et pejseaftræk, eller som kræver et aftræksrør til at bortlede forbrændingsprodukter

9) »brændselsfyret produkt til lokal rumopvarmning« : enten et åbent produkt til lokal rumopvarmning, et lukket produkt til lokal rumopvarmning eller et komfur

10) »brændfladestrålevarmer« : et produkt til lokal rumopvarmning til gasformigt eller flydende brændstof, som har en brænder og monteres over hovedhøjde rettet mod det, der skal opvarmes, således at brænderens varmeafgivelse, der hovedsageligt består af infrarød stråling, direkte opvarmer det, der ønskes opvarmet, og udleder forbrændingsprodukterne på brugsstedet

11) »rørstrålevarmer« : et produkt til lokal rumopvarmning til gasformigt eller flydende brændstof, som har en brænder og monteres over hovedhøjde tæt på det, der skal opvarmes, og som hovedsageligt opvarmer omgivelserne med infrarød stråling fra et eller flere rør, som opvarmes, når forbrændingsprodukter passerer igennem dem, og hvor disse forbrændingsprodukter bortledes via et aftræksrør

12) »produkt til opvarmning uden aftræk« : et produkt til lokal rumopvarmning til gasformigt, flydende eller fast brændsel, som udleder forbrændingsprodukterne direkte til rummet, hvori produktet benyttes, dog ikke brændfladestrålevarmere

13) »produkt til opvarmning, som er åbent mod skorsten« : et produkt til lokal opvarmning til gasformigt, flydende eller fast brændsel, som er beregnet til at blive placeret under en skorsten eller i en pejs uden en tætsluttende forbindelse mellem produktet og skorstensåbningen eller pejseaftrækket, og som muliggør uhindret passage af forbrændingsprodukterne fra fyrrummet til skorstenen eller aftrækket

14) »luftopvarmningsprodukt« : et produkt, som udelukkende leverer varme til et luftbaseret varmeanlæg, hvilket kan ske via luftkanaler, og som er udformet til brug fastgjort eller sikret på et bestemt sted eller monteret på en væg, og som fordeler luften ved hjælp af en ventilator med sigte på at nå og bibeholde et vist niveau af termisk komfort for personer i det lukkede rum, hvor produktet er placeret

15) »saunaovn« : et produkt til lokal rumopvarmning, som er indbygget i eller angivet til brug i våd eller tør sauna eller lignende miljøer

16) »fast brændsel« : brændsel, der er fast ved normale indendørs temperaturer, herunder biomasse og fossilt brændsel

17) »biomasse« : den bionedbrydelige del af produkter, affald og restprodukter af biologisk oprindelse fra landbrug (herunder vegetabilske og animalske stoffer), skovbrug og tilknyttede industrier, herunder fiskeri og akvakultur, samt den bionedbrydelige del af industriaffald og kommunalt affald

18) »træbiomasse« : biomasse af træer, buske og buskads, herunder brænde, træflis, presset træ i form af træpiller eller briketter samt savsmuld

19) »biomasse, som ikke er træ« : biomasse fra andre kilder end træ, herunder bl.a. halm, elefantgræs, rør, kerner, frø, olivenkerner, olivenpresserester og nøddeskaller

20) »foretrukket brændsel« : den bestemte form for brændsel, som først og fremmest skal anvendes til produktet til lokal rumopvarmning ifølge producentens anvisninger

21) »fossilt fast brændsel« : fast brændsel, bortset fra biomasse, herunder antracit, tørre dampkul, cinders, lavtemperaturkoks, bituminøst kul, brunkul eller en blanding af fossilt brændsel eller en blanding af biomasse og fossilt brændsel; i forbindelse med denne forordning er tørv også omfattet

22) »andet egnet brændsel« : et brændsel, undtagen det foretrukne brændsel, som kan anvendes til produktet til lokal rumopvarmning i henhold til leverandørens anvisninger, og som omfatter ethvert brændsel nævnt i brugsanvisningen til installatører og slutbrugere, på producenternes og leverandørernes frit tilgængelige hjemmesider, i teknisk salgsmateriale og i reklamer

23) »direkte varmeydelse« : produktets varmeydelse i form af strålings- og konvektionsvarme, som afgives af selve produktet til luften, udtrykt i kW, undtagen produktets varmeydelse i form af varmeoverførsel til et flydende medium

24) »indirekte varmeydelse« : den varmeydelse, som overføres fra produktet til et flydende varmeoverførselsmedium som følge af den samme varmegenereringsproces, der leverer produktets direkte varmeydelse, udtrykt i kW

25) »indirekte varmefunktion« : Produktet kan overføre en del af den samlede varmeydelse til et flydende varmeoverførselsmedium med henblik på anvendelse til rumopvarmning eller opvarmning af husholdningsbrugsvand

26) »nominel varmeydelse (Pnom )« : varmeydelsen, udtrykt i kW, for et produkt til lokal rumopvarmning, som omfatter både direkte og indirekte (hvis relevant) varmeydelse ved drift ved den højeste indstilling for varmeydelse, der kan opretholdes over en længere periode i henhold til leverandørens oplysninger

27) »mindste varmeydelse (Pmin )« : varmeydelsen, udtrykt i kW, for et produkt til lokal rumopvarmning, som omfatter både direkte og indirekte (hvis relevant) varmeydelse ved drift ved den laveste indstilling for varmeydelse i henhold til leverandørens oplysninger

28) »beregnet til udendørs brug« : Produktet er egnet til sikker anvendelse uden for lukkede rum, herunder eventuel brug udendørs

29) »ækvivalent model« : en model, som bringes i omsætning med de samme tekniske parametre, der er anført i tabel 2 eller tabel 3 i bilag V, som en anden model, der bringes i omsætning af den samme producent.

Til brug i forbindelse med bilag II-IX er der anført yderligere definitioner i bilag I.

Artikel 3

Leverandørernes ansvarsområde og tidsplan

1. Fra den 1. januar 2018 skal leverandører, der bringer produkter til lokal rumopvarmning, som ikke er produkter til opvarmning uden aftræk til fast brændsel eller produkter til opvarmning, som er åben mod skorsten, til fast brændsel i omsætning og ibrugtager dem, sikre:

a) at et sådant produkt til lokal rumopvarmning forsynes med et trykt energimærke i den udformning og med de oplysninger, der er anført i bilag III, punkt 1, og er i overensstemmelse med de energieffektivitetsklasser, der er anført i bilag II

b) at der for en model af et sådant produkt til lokal rumopvarmning stilles et elektronisk energimærke til rådighed for forhandlerne i den udformning og med de oplysninger, som er angivet i bilag III, punkt 1, og som er i overensstemmelse med de energieffektivitetsklasser, der er anført i bilag II

c) at et sådant produkt til lokal rumopvarmning forsynes med et datablad, der er i overensstemmelse med bilag IV

d) at der for en model af et sådant produkt til lokal rumopvarmning stilles et elektronisk datablad, der er i overensstemmelse med bilag IV, til rådighed for forhandlerne

e) at den tekniske dokumentation, der er omhandlet i bilag V, på anmodning stilles til rådighed for medlemsstaternes myndigheder og for Kommissionen

f) at al reklame for en bestemt model produkt til lokal rumopvarmning, hvor der gives energi- eller prisrelaterede oplysninger, skal henvise til energieffektivitetsklassen for den pågældende model

g) at teknisk salgsmateriale for en bestemt model produkt til lokal rumopvarmning, der beskriver dens specifikke tekniske parametre, skal henvise til energieffektivitetsklassen for den pågældende model.

2. Fra den 1. januar 2022 skal leverandører, der bringer produkter til opvarmning uden aftræk til fast brændsel eller produkter til opvarmning, som er åben mod skorsten, til fast brændsel i omsætning og ibrugtager dem, sikre:

a) at et sådant produkt til lokal rumopvarmning forsynes med et trykt energimærke i den udformning og med de oplysninger, der er anført i bilag III, punkt 1, og er i overensstemmelse med de energieffektivitetsklasser, der er anført i bilag II

b) at der for en model af et sådant produkt til lokal rumopvarmning stilles et elektronisk energimærke til rådighed for forhandlerne i den udformning og med de oplysninger, som er angivet i bilag III, punkt 1, og som er i overensstemmelse med de energieffektivitetsklasser, der er anført i bilag II

c) at et sådant produkt til lokal rumopvarmning forsynes med et datablad, der er i overensstemmelse med bilag IV

d) at der for en model af et sådant produkt til lokal rumopvarmning stilles et elektronisk datablad, der er i overensstemmelse med bilag IV, til rådighed for forhandlerne

e) at den tekniske dokumentation, der er omhandlet i bilag V, på anmodning stilles til rådighed for medlemsstaternes myndigheder og for Kommissionen

f) at al reklame for en bestemt model produkt til lokal rumopvarmning, hvor der gives energi- eller prisrelaterede oplysninger, skal henvise til energieffektivitetsklassen for den pågældende model

g) at teknisk salgsmateriale for en bestemt model produkt til lokal rumopvarmning, der beskriver dens specifikke tekniske parametre, skal henvise til energieffektivitetsklassen for den pågældende model.

Artikel 4

Forhandlernes ansvarsområder

Forhandlere af produkter til lokal rumopvarmning skal sikre følgende:

a) at det energimærke, som leverandøren har leveret, jf. artikel 3, er anbragt udvendigt på for- eller oversiden af hvert produkt til lokal rumopvarmning på salgsstedet, så det er let at få øje på

b) at produkter til lokal rumopvarmning, der udbydes til salg, leje eller køb på afbetaling på en sådan måde, at slutbrugeren ikke kan forventes at have set produkterne udstillet, bringes i omsætning med de af leverandøren givne oplysninger, jf. bilag VI, undtagen ved udbud til salg via internettet, hvor bestemmelserne i bilag VII finder anvendelse

c) at al reklame for en bestemt model produkt til lokal rumopvarmning, hvor der gives energi- eller prisrelaterede oplysninger, omfatter en henvisning til energieffektivitetsklassen for den pågældende model

d) at teknisk salgsmateriale for en bestemt model produkt til lokal rumopvarmning, der beskriver dens specifikke tekniske parametre, skal omfatte en henvisning til energieffektivitetsklassen for den pågældende model.

Artikel 5

Måle- og beregningsmetoder

De oplysninger, der er omhandlet i artikel 3 og 4, tilvejebringes ved pålidelige, nøjagtige og reproducerbare måle- og beregningsprocedurer under anvendelse af de nyeste, almindeligt anerkendte måle- og beregningsmetoder, jf. bilag VIII.

Artikel 6

Verifikationsprocedure i forbindelse med markedstilsyn

Medlemsstaterne vurderer overensstemmelsen med den oplyste energieffektivitetsklasse efter proceduren i bilag IX.

Artikel 7

Revision

Kommissionen tager denne forordning op til revision i lyset af de tekniske fremskridt senest den 1. januar 2024. Ved revisionen vurderes navnlig, hvorvidt undtagelserne fra forordningens anvendelsesområde kan begrænses.

Artikel 8

Ikrafttræden

1. Denne forordning træder i kraft på tyvendedagen efter offentliggørelsen i Den Europæiske Unions Tidende.

2. Den finder anvendelse fra den 1. januar 2018 for produkter til lokal rumopvarmning, som ikke er produkter til opvarmning uden aftræk til fast brændsel eller produkter til opvarmning, som er åben mod skorsten, til fast brændsel. Artikel 3, stk. 1, litra f) og g), og artikel 4, litra b), c) og d), finder dog anvendelse fra den 1. april 2018.

3. Den finder anvendelse fra den 1. januar 2022 for produkter til opvarmning uden aftræk til fast brændsel eller produkter til opvarmning, som er åben mod skorsten, til fast brændsel. Artikel 3, stk. 2, litra f) og g), og artikel 4, litra b), c) og d), finder dog anvendelse fra den 1. april 2022.

Denne forordning er bindende i alle enkeltheder og gælder umiddelbart i hver medlemsstat.









BILAG I

Definitioner, der gælder for bilag II-IX

I bilag II-IX forstås ved:

1) »omregningskoefficient (CC)« : en koefficient, der afspejler elproduktionens anslåede gennemsnitlige virkningsgrad på 40 % i EU, jf. Europa-Parlamentets og Rådets direktiv 2012/27/EU ( 1 ); værdien af omregningskoefficienten er CC = 2,5

2) »nedre brændværdi (NCV)« : den samlede varmemængde, der frigøres af en brændselsenhed med normalt vandindhold, når den forbrændes fuldstændigt med oxygen, og når forbrændingsprodukterne ikke nedkøles til omgivelsestemperaturen

3) »virkningsgrad ved enten nominel eller mindste varmeydelse, (ηth,nom og ηth,min)« : forholdet, udtrykt i %, mellem nyttevarmeproduktionen og den samlede energitilførsel, udtrykt i NCV, til et produkt til lokal rumopvarmning

4) »elforbrug ved nominel varmeydelse (elmax)« : elforbruget for produktet til lokal rumopvarmning, når det leverer den nominelle varmeydelse. Elforbruget, udtrykt i kW, bestemmes uden hensyntagen til en cirkulationspumpes elforbrug i tilfælde, hvor produktet har en indirekte varmefunktion og en indbygget cirkulationspumpe

5) »elforbrug ved mindste varmeydelse (elmin)« : elforbruget for produktet til lokal rumopvarmning, når det leverer den mindste varmeydelse. Elforbruget, udtrykt i kW, bestemmes uden hensyntagen til en cirkulationspumpes elforbrug i tilfælde, hvor produktet har en indirekte varmefunktion og en indbygget cirkulationspumpe

6) »elforbrug i standbytilstand (elsb)« : produktets elforbrug i standbytilstand, udtrykt i kW

7) »energiforbrug til pilotflamme (Ppilot)« : produktets forbrug, udtrykt i kW, af gasformigt, flydende eller fast brændsel til en pilotflamme, der fungerer som tænder for den kraftigere forbrændingsproces, der skal til for at levere den nominelle varmeydelse eller dellastvarmeydelsen, hvis den er tændt i mere end 5 minutter, før hovedbrænderen tænder

8) »ét-trinsvarmeydelse uden rumtemperaturstyring« : Produktet har ingen automatisk tilpasning af varmeydelsen, og der sker ingen måling af rumtemperatur med henblik på automatisk tilpasning af varmeydelsen

9) »to eller flere manuelle trin uden rumtemperaturstyring« : Produktets varmeydelse kan tilpasses manuelt med to eller flere trin, og der findes ingen anordning, som automatisk regulerer varmeydelsen i forhold til en ønsket indendørs temperatur

10) »med mekanisk rumtemperaturstyring« : produktet har en ikke-elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort

11) »med elektronisk rumtemperaturstyring« : Produktet har en integreret eller ekstern elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort

12) »med elektronisk rumtemperaturstyring og døgntimer« : Produktet har en integreret eller ekstern elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort, og som giver mulighed for at fastlægge tidsindstillinger og temperaturniveauer for en 24-timers periode

13) »med elektronisk rumtemperaturstyring og ugetimer« : Produktet har en integreret eller ekstern elektronisk anordning, som gør, at produktet automatisk kan tilpasse varmeydelsen over et givet tidsrum i forhold til et vist krævet niveau for indendørs varmekomfort, og som giver mulighed for at fastlægge tidsindstillinger og temperaturniveauer for en hel uge. I denne 7-dages periode skal det være muligt at variere indstillingerne for de enkelte dage

14) »rumtemperaturstyring med bevægelsessensor« : Produktet har en integreret eller ekstern elektronisk anordning, som automatisk sænker rumtemperaturindstillingen, når der ikke er en person i rummet

15) »rumtemperaturstyring med temperaturfaldssensor« : Produktet har en integreret eller ekstern elektronisk anordning, som automatisk reducerer varmeydelsen, når et vindue eller en dør står åben. Hvis der anvendes en temperaturfaldssensor til at detektere et åbent vindue eller en åben dør, kan den være installeret sammen med produktet, uden for produktet, i selve bygningsstrukturen eller som en kombination af disse muligheder

16) »med telestyringsoption« : en funktion, som giver mulighed for telestyring af produktet fra et sted uden for den bygning, hvor produktet er installeret

17) »standbytilstand« : en tilstand, hvor produktet er tilsluttet elnettet, er afhængigt af energitilførsel fra elnettet for at fungere efter hensigten og kun tilbyder følgende funktioner, som kan stå til rådighed i ubegrænset tid: en reaktiveringsfunktion eller en reaktiveringsfunktion sammen med en simpel angivelse af, at reaktiveringsfunktionen er slået til, og/eller informations- eller statusvisning

18) »modelidentifikation« : den kode (oftest alfanumerisk), hvormed en specifik model produkt til lokal rumopvarmning skelnes fra andre modeller med samme varemærke eller leverandørnavn

19) »andet fossilt brændsel« : fossilt brændsel, bortset fra antracit, tørre dampkul, cinders, lavtemperaturkoks, bituminøst kul, brunkul, tørv eller briketter af blandet fossilt brændsel

20) »andet træbiomassebrændsel« : træbiomasse, bortset fra brænde, med et vandindhold på 25 % eller derunder, briketbrændsel med et vandindhold på under 14 % eller presset træ med et vandindhold på under 12 %.

21) »vandindhold« : massen af vand i brændslet i forhold til brændslets samlede masse, som det anvendes i produktet til lokal rumopvarmning.









BILAG II

Energieffektivitetsklasser

Energieffektivitetsklassen for et produkt til lokal rumopvarmning bestemmes ud fra dets energieffektivitetsindeks (EEI), jf. tabel 1.







Tabel 1 Energieffektivitetsklasser for produkter til lokal rumopvarmning Energieffektivitetsklasse Energieffektivitetsindeks (EEI): A++ EEI ≥ 130 A+ 107 ≤ EEI < 130 A 88 ≤ EEI < 107 B 82 ≤ EEI < 88 C 77 ≤ EEI < 82 D 72 ≤ EEI < 77 E 62 ≤ EEI < 72 F 42 ≤ EEI < 62 G EEI < 42

Energieffektivitetsindekset for et produkt til lokal rumopvarmning beregnes i overensstemmelse med bilag VIII.









BILAG III

Energimærket

1. Produkter til lokal rumopvarmning

a) Følgende oplysninger skal fremgå af energimærket:

I. Leverandørens navn eller varemærke

II. Leverandørens modelidentifikation

III. Energieffektivitetsklassen, jf. bilag II, punkt 1; spidsen på den pil, der angiver energieffektivitetsklassen for produktet til lokal rumopvarmning, sættes ud for pilespidsen med den relevante energieffektivitetsklasse

IV. Symbolet for den direkte varmeydelse

V. Den direkte varmeydelse i kW, afrundet til nærmeste én decimal

VI. Symbolet for den indirekte varmeydelse for produkter til lokal rumopvarmning med varmeoverførsel til en væske

VII. For produkter til lokal rumopvarmning med varmeoverførsel til en væske, den indirekte varmeydelse og værdien i kW, afrundet til nærmeste én decimal.

b) Energimærket til produkter til lokal rumopvarmning skal udformes som vist i dette bilags punkt 2.

2. Energimærket til produkter til lokal rumopvarmning udformes således:

Forklaringer:

a) Energimærket skal være mindst 105 mm bredt og mindst 200 mm højt. Hvis det trykkes i et større format, skal dets indhold opfylde ovenstående specifikationer forholdsmæssigt.

b) Baggrunden skal være hvid.

c) Farverne er angivet i CMYK — cyan, magenta, gul og sort — som i dette eksempel: 00-70-X-00: 0 % cyan, 70 % magenta, 100 % gul, 0 % sort.

d) Energimærket skal opfylde alle følgende krav (tallene henviser til ovenstående figur):

Ramme om EU-energimærke: 4 pkt., farve: cyan 100 %, rundede hjørner: 3,5 mm

EU-logo: Farver: X-80-00-00 og 00-00-X-00

Energimærkelogo: Farve: X-00-00-00. Piktogram som vist: EU-logo + energimærke: bredde: 86 mm, højde: 17 mm

Linje under logoer: 1 pkt., farve: cyan 100 %, længde: 86 mm

Energiklasseskala

— Pil: højde 6 mm, mellemrum: 1,3 mm, farver: — Bedste klasse: X-00-X-00 Anden klasse: 70-00-X-00 Tredje klasse: 30-00-X-00 Fjerde klasse: 00-00-X-00 Femte klasse: 00-30-X-00 Sjette klasse: 00-70-X-00 Syvende klasse: 00-X-X-00 Ottende klasse: 00-X-X-00 Dårligste klasse: 00-X-X-00

— Tekst: Calibri fed type, 14 pkt., versaler, hvid, +-symboler: højtstillet, opstillet på én linje

Energieffektivitetsklasse:

— Pil: bredde: 22 mm, højde: 12 mm, 100 % sort

— Tekst: Calibri fed type, 24 pkt., versaler, hvid, +-symboler: højtstillet, opstillet på én linje

Direkte varmefunktion:

— Piktogram som vist.

— Ramme: 2 pkt., farve: cyan 100 %, rundede hjørner: 3,5 mm

Indirekte varmefunktion, hvis relevant:

— Piktogram som vist.

— Ramme: 2 pkt., farve: cyan 100 %, rundede hjørner: 3,5 mm

Nominel direkte varmeydelse:

— Ramme: 2 pkt., farve: cyan 100 %, rundede hjørner: 3,5 mm

— Tal »XY,Z«: Calibri, fed type, 34 pkt., 100 % sort

— Tekst »kW«: Calibri, normal, 18 pkt., 100 % sort

Den nominelle indirekte varmeydelse, hvis relevant:

— Ramme: 2 pkt., farve: cyan 100 %, rundede hjørner: 3,5 mm

— Tal »XY,Z«: Calibri, fed type, 34 pkt., 100 % sort

— Tekst »kW«: Calibri, normal, 18 pkt., 100 % sort

Energi:

— Tekst: Calibri, normal, 8 pkt., 100 % sort

År, hvor energimærket blev indført, og nummer på forordning:

— Tekst: Calibri, fed type, 10 pkt

Leverandørens navn eller varemærke

Leverandørens modelidentifikation:

— Leverandørens navn eller varemærke og modelidentifikationen skal kunne stå i et felt på 86 × 12 mm.









BILAG IV

Datablad

1. Oplysningerne i databladet for produktet til lokal rumopvarmning gives i følgende rækkefølge og medtages i produktbrochuren og andet materiale, der følger med produktet:

a) leverandørens navn eller varemærke

b) leverandørens modelidentifikation

c) modellens energieffektivitetsklasse, jf. bilag II, punkt 1

d) den direkte varmeydelse i kW, afrundet til nærmeste én decimal

e) den indirekte varmeydelse i kW, afrundet til nærmeste én decimal

f) energieffektivitetsindekset, afrundet til nærmeste heltal og beregnet som beskrevet i bilag VIII

g) virkningsgrad ved nominel varmeydelse og ved mindste varmeydelse, hvis relevant, beregnet i overensstemmelse med bilag VIII og afrundet til nærmeste én decimal

h) eventuelle specifikke forholdsregler, der skal træffes, når produktet til lokal rumopvarmning samles, installeres eller vedligeholdes.

2. Et datablad kan omfatte flere modeller produkter til lokal rumopvarmning fra samme leverandør.

3. Oplysningerne i databladet kan fremlægges i form af en kopi af energimærket, i farver eller sort-hvid. Vælges denne løsning, skal de oplysninger i punkt 1, der ikke vises på energimærket, også anføres.









BILAG V

Teknisk dokumentation

Den tekniske dokumentation for produkter til lokal rumopvarmning, jf. artikel 3, stk. 1, litra e), og stk. 2, litra e), skal omfatte:

a) leverandørens navn og adresse

b) leverandørens modelidentifikation

c) i givet fald referencerne på de harmoniserede standarder, der er anvendt

d) hvis det foretrukne brændsel er andet træbiomassebrændsel, biomasse, der ikke stammer fra træ, andet fossilt brændsel eller anden blanding af biomasse og fossilt brændsel, jf. tabel 2, en beskrivelse af brændslet, som er tilstrækkelig til en utvetydig identifikation, og den tekniske standard eller specifikation for brændslet, herunder det målte vandindhold og det målte askeindhold, samt for andet fossilt brændsel også indholdet af flygtige forbindelser

e) i givet fald de øvrige tekniske standarder og specifikationer, der er anvendt

f) navn på den person, der er bemyndiget til at forpligte leverandøren, og vedkommendes underskrift

g) oplysningerne i tabel 2 (for produkter til lokal rumopvarmning til fast brændsel) og tabel 3 (for produkter til lokal rumopvarmning til gasformigt eller flydende brændsel) målt og beregnet i overensstemmelse med bilag VIII

h) rapporter om prøvninger, som er foretaget af leverandører eller på deres vegne, inklusive navn og adresse på det organ, som har udført prøvningerne

i) eventuelle specifikke forholdsregler, der skal træffes, når produktet til lokal rumopvarmning samles, installeres eller vedligeholdes

j) en liste over ækvivalente modeller, hvis relevant.

Disse oplysninger kan lægges sammen med den tekniske dokumentation, der skal foreligge i henhold til foranstaltninger vedtaget i medfør af Europa-Parlamentets og Rådets direktiv 2009/125/EF ( 2 ).







Tabel 2 Tekniske parametre for produkter til lokal rumopvarmning til fast brændsel Modelidentifikation(er): Indirekte varmefunktion: [ja/nej] Direkte varmeydelse: … (kW) Indirekte varmeydelse: … (kW) Brændsel Foretrukket brændsel (kun ét): Andet egnet brændsel: Brænde med vandindhold ≤ 25 % [ja/nej] [ja/nej] Presset træ med vandindhold < 12 % [ja/nej] [ja/nej] Anden træbiomasse [ja/nej] [ja/nej] Biomasse, som ikke er træ [ja/nej] [ja/nej] Antracit og tørre dampkul [ja/nej] [ja/nej] Cinders [ja/nej] [ja/nej] Lavtemperaturkoks [ja/nej] [ja/nej] Bituminøst kul [ja/nej] [ja/nej] Brunkulsbriketter [ja/nej] [ja/nej] Tørvebriketter [ja/nej] [ja/nej] Briketter af blandet fossilt brændsel [ja/nej] [ja/nej] Andet fossilt brændsel [ja/nej] [ja/nej] Briketter af blandet biomasse og fossilt brændsel [ja/nej] [ja/nej] Anden blanding af biomasse og fast brændsel [ja/nej] [ja/nej] Egenskaber, når det foretrukne brændsel anvendes Årsvirkningsgrad ved rumopvarmning ηs i % Energieffektivitetsindeks (EEI) Element Symbol Værdi Enhed Element Symbol Værdi Enhed Varmeydelse Virkningsgrad (baseret på NCV) Nominel varmeydelse: Pnom x,x kW Virkningsgrad ved nominel varmeydelse ηth,nom x,x % Mindste varmeydelse (vejledende) Pmin [x,x/N.A.] kW Virkningsgrad ved mindste varmeydelse (vejledende) ηth,min [x,x/N.A.] % Supplerende elforbrug Type varmeydelse/rumtemperaturstyring (vælg én type) Ved nominel varmeydelse elmax x,xxx kW Ét-trinsvarmeydelse uden rumtemperaturstyring [ja/nej] Ved mindste varmeydelse elmin x,xxx kW To eller flere manuelle trin uden rumtemperaturstyring [ja/nej] I standbytilstand elSB x,xxx kW Med mekanisk rumtemperaturstyring [ja/nej] Med elektronisk rumtemperaturstyring [ja/nej] Med elektronisk rumtemperaturstyring og døgntimer [ja/nej] Med elektronisk rumtemperaturstyring og ugetimer [ja/nej] Andre styringsmuligheder (flere muligheder kan vælges) Rumtemperaturstyring med bevægelsessensor [ja/nej] Rumtemperaturstyring med temperaturfaldssensor [ja/nej] Telestyringsoption [ja/nej] Energiforbrug til pilotflamme Energiforbrug til pilotflamme (hvis relevant) Ppilot [x,xxx/N.A.] kW Kontaktoplysninger Navn og adresse på leverandør







Tabel 3 Tekniske parametre for produkter til lokal rumopvarmning til gasformigt eller flydende brændsel Modelidentifikation(er): Indirekte varmefunktion: [ja/nej] Direkte varmeydelse: … (kW) Indirekte varmeydelse: … (kW) Brændsel Vælg brændselstype [gasformigt/flydende] [angiv nærmere] Element Symbol Værdi Enhed Element Symbol Værdi Enhed Varmeydelse Virkningsgrad (NCV) Nominel varmeydelse: Pnom x,x kW Virkningsgrad ved nominel varmeydelse ηth,nom x,x % Mindste varmeydelse (vejledende) Pmin [x,x/N.A.] kW Virkningsgrad ved mindste varmeydelse (vejledende) ηth,min [x,x/N.A.] % Supplerende elforbrug Type varmeydelse/rumtemperaturstyring (vælg én type) Ved nominel varmeydelse elmax x,xxx kW Ét-trinsvarmeydelse uden rumtemperaturstyring [ja/nej] Ved mindste varmeydelse elmin x,xxx kW To eller flere manuelle trin uden rumtemperaturstyring [ja/nej] I standbytilstand elSB x,xxx kW Med mekanisk rumtemperaturstyring [ja/nej] Med elektronisk rumtemperaturstyring [ja/nej] Med elektronisk rumtemperaturstyring og døgntimer [ja/nej] Med elektronisk rumtemperaturstyring og ugetimer [ja/nej] Andre styringsmuligheder (flere muligheder kan vælges) Rumtemperaturstyring med bevægelsessensor [ja/nej] Rumtemperaturstyring med temperaturfaldssensor [ja/nej] Energiforbrug til pilotflamme Telestyringsoption [ja/nej] Energiforbrug til pilotflamme (hvis relevant) Ppilot [x,xxx/N.A.] kW Kontaktoplysninger Navn og adresse på leverandør









BILAG VI

Oplysninger, der skal gives til slutbrugere, der ikke kan forventes at have set produktet udstillet, undtagen via internettet

1. De oplysninger, der er omhandlet i artikel 4, stk. 1, litra b), angives i nedenstående rækkefølge:

a) modellens energieffektivitetsklasse, jf. bilag II, punkt 1

b) den direkte varmeydelse i kW, afrundet til nærmeste én decimal

c) den indirekte varmeydelse i kW, afrundet til nærmeste én decimal

2. Den skriftstørrelse og skrifttype, der bruges til at trykke eller vise de oplysninger, der er omhandlet i punkt 1, skal være læselig.









BILAG VII

Oplysninger, der skal gives ved salg, leje eller leje med køberet via internettet

1. I forbindelse med punkt 2-5 gælder følgende definitioner:

a) »skærm« : enhver form for skærm, herunder berøringsfølsomme skærme eller anden visuel teknologi, der anvendes til at vise internetindhold for brugerne

b) »indlejret billede« : en visuel grænseflade, der giver adgang til et billede eller et datasæt ved at klikke på den, ved at føre musemarkøren hen over den (mouse rollover) eller ved at berøre et andet billede eller datasæt

c) »berøringsfølsom skærm« : en skærm, der reagerer ved berøring, såsom en tavlecomputer eller en smartphone

d) »alternativ tekst« : tekst, der foreligger som et alternativ til grafisk indhold, således at oplysninger kan præsenteres i ikke-grafisk form i situationer, hvor skærmen ikke kan gengive det grafiske indhold, eller som støtte for tilgængelighed f.eks. som inputdata til talesyntesesystemer.

2. Det energimærke, som leverandørerne stiller til rådighed i overensstemmelse med artikel 3, stk. 1, litra b), eller stk. 2, litra b), skal vises på skærmen i nærheden af produktets pris. Energimærket skal have en sådan størrelse, at det er klart synligt og letlæseligt, og have samme proportioner som vist i bilag III, punkt 2. Energimærket kan vises som indlejret billede, og i så fald skal den figur, der giver adgang til mærket, opfylde specifikationerne i punkt 3 i dette bilag. Såfremt der anvendes indlejret billede, skal energimærket fremkomme, første gang der klikkes på figuren eller musemarkøren føres hen over den, eller første gang figuren berøres.

3. Den figur, der giver adgang til energimærket som indlejret billede, skal:

a) bestå af en pil i den farve, der svarer til produktets energieffektivitetsklasse på mærket

b) på pilen vise produktets energieffektivitetsklasse i hvidt i samme skriftstørrelse som prisen og

c) være udformet på en af disse to måder:

4. Ved brug af indlejret billede, skal rækkefølgen ved visning af energimærket være som følger:

a) den i punkt 3 omhandlede figur skal vises på skærmen i nærheden af produktets pris

b) figuren skal linke til energimærket

c) energimærket skal vises, når der klikkes med musen på figuren eller musemarkøren føres hen over den, eller når figuren berøres

d) energimærket skal vises i et pop-up-vindue, et nyt faneblad, på en ny side eller som indsat skærmbillede

e) ved forstørrelse af energimærket på berøringsfølsomme skærme skal de for skærmen gældende konventioner for forstørrelse ved berøring anvendes

f) visningen af energimærket skal afsluttes ved hjælp af en »lukke-funktion« eller en anden standardprocedure for afslutning

g) den alternative tekst, der skal vises i stedet for det grafiske indhold, når mærket ikke kan vises, skal være produktets energieffektivitetsklasse i samme skriftstørrelse som prisen.

5. Det datablad, som leverandørerne stiller til rådighed i overensstemmelse med artikel 3, stk. 1, litra d), eller stk. 2, litra d), skal vises på skærmen i nærheden af produktets pris. Det skal have en sådan størrelse, at databladet er klart synligt og læseligt. Databladet kan vises som indlejret billede, og i så fald skal det link, der giver adgang til databladet, tydeligt og letlæseligt vise »Datablad«. Såfremt der anvendes indlejret billede, skal databladet fremkomme første gang, der klikkes på linket eller musemarkøren føres hen over det, eller første gang linket berøres.









BILAG VIII

Målinger og beregninger

1. Med henblik på overholdelse og verifikation af overholdelsen af kravene i denne forordning foretages der målinger og beregninger under anvendelse af harmoniserede standarder, hvis referencenumre er offentliggjort i Den Europæiske Unions Tidende, eller andre pålidelige, nøjagtige og reproducerbare metoder, som bygger på de seneste alment anerkendte metoder. De skal opfylde betingelserne i punkt 2-4.

2. Generelle betingelser for målinger og beregninger

a) Produkter til lokal rumopvarmning prøves med det foretrukne brændsel for at bestemme energieffektivitetsindeks og direkte og indirekte varmeydelse.

b) De angivne værdier for direkte og indirekte varmeydelse og energieffektivitetsindeks afrundes til nærmeste én decimal.

3. Generelle betingelser for energieffektivitetsindeks og energiforbruget for produkter til lokal rumopvarmning:

a) Værdierne for virkningsgraden ηth,nom , ηth,min og direkte og indirekte varmeydelse Pnom , Pmin måles, hvor dette er relevant

b) Energieffektivitetsindekset (EEI) beregnes som årsvirkningsgraden ved rumopvarmning i aktiv tilstand (ηS,on ), som for produkter til lokal rumopvarmning, der anvender biomasse som det foretrukne brændsel, korrigeres med en faktor, der tager højde for det foretrukne brændsels vedvarende karakter, og korrigeres med bidrag, som tager hensyn til temperaturstyring, supplerende elforbrug og energiforbrug til pilotflamme. Energieffektivitetsindekset (EEI) angives som et tal, der svarer til tallet i procent.

4. Specifikke krav til årsvirkningsgrad ved rumopvarmning

a) Energieffektivitetsindekset (EEI) for alle produkter til lokal rumopvarmning er defineret som:

hvor

— ηS,on er årsvirkningsgraden ved rumopvarmning i aktiv tilstand, beregnet i henhold til punkt 4, litra b), udtrykt i %

— BLF er biomassemærkningsfaktoren, som er 1,45 for produkter til lokal rumopvarmning, der anvender biomasse, og 1 for produkter til lokal rumopvarmning, som anvender fossilt brændsel

— F(2) er en korrektionsfaktor, som tager højde for et positivt bidrag til energieffektivitetsindekset som følge af tilpassede bidrag i forbindelse med styring af indendørs varmekomfort, hvorved bidragene gensidigt udelukker hinanden og ikke kan lægges sammen, udtrykt i %

— F(3) er en korrektionsfaktor, som tager højde for et positivt bidrag til energieffektivitetsindekset som følge af tilpassede bidrag i forbindelse med styring af indendørs varmekomfort, hvorved bidragene kan lægges sammen, udtrykt i %

— F(4) er en korrektionsfaktor, som tager højde for et negativt bidrag til energieffektivitetsindekset som følge af supplerende elforbrug, udtrykt i %

— F(5) er en korrektionsfaktor, som tager højde for et negativt bidrag til energieffektivitetsindekset som følge af energiforbrug til en pilotflamme, udtrykt i %

b) Årsvirkningsgraden ved rumopvarmning i aktiv tilstand beregnes således:

ηS,on= ηth,nom

hvor

— ηth,nom er virkningsgraden ved nominel varmeydelse baseret på NCV.

c) Korrektionsfaktoren F(2), som tager højde for et positivt bidrag til energieffektivitetsindekset som følge af tilpassede bidrag i forbindelse med styring af indendørs varmekomfort, hvorved bidragene gensidigt udelukker hinanden eller ikke kan lægges sammen, beregnes således:

For alle produkter til lokal rumopvarmning er korrektionsfaktoren F(2) lig med en af faktorerne i tabel 4, afhængigt af styringsegenskaberne. Der kan kun vælges én værdi.







Tabel 4 Korrektionsfaktor F(2) Hvis produktet har (der må kun anvendes én option): F(2) Produkter til lokal rumopvarmning til fast brændsel ét-trinsvarmeydelse uden rumtemperaturstyring 0,0 % to eller flere manuelle trin uden rumtemperaturstyring 1,0 % mekanisk rumtemperaturstyring 2,0 % elektronisk rumtemperaturstyring 4,0 % elektronisk rumtemperaturstyring og døgntimer 6,0 % elektronisk rumtemperaturstyring og ugetimer 7,0 %

Fra den 1. januar 2022 skal F(2) være nul for produkter til lokal rumopvarmning til fast brændsel med emissioner, når temperaturstyringen er indstillet til den mindste varmeydelse, der er større end dem, der er angivet i punkt 2 i bilag II til Kommissionens forordning (EU) 2015/1185 ( 3 ). Varmeydelsen ved denne indstilling må ikke være større end 50 % af den nominelle varmeydelse. Fra den 1. januar 2022 skal den tekniske dokumentation, hvis F(2) ikke er nul, omfatte de relevante oplysninger om emissioner ved mindste varmeydelse.

d) Korrektionsfaktoren F(3), som tager højde for et positivt bidrag til energieffektivitetsindekset som følge af tilpassede bidrag i forbindelse med styring af indendørs varmekomfort, hvorved bidragene kan lægges sammen, beregnes således:

For alle produkter til lokal rumopvarmning er korrektionsfaktoren F(3) lig med summen af faktorerne i tabel 5, afhængigt af styringsegenskaberne.







Tabel 5 Korrektionsfaktor F(3) Hvis produktet har (flere optioner kan anvendes): F(3) Produkter til lokal rumopvarmning til fast brændsel rumtemperaturstyring med bevægelsessensor 1,0 % rumtemperaturstyring med temperaturfaldssensor 1,0 % telestyringsoption 1,0 %

Fra den 1. januar 2022 skal F(3) være nul for produkter til lokal rumopvarmning til fast brændsel med emissioner, når temperaturstyringen er indstillet til den mindste varmeydelse, der er større end dem, der er angivet i punkt 2 i bilag II til forordning (EU) 2015/1185. Varmeydelsen ved denne indstilling må ikke være større end 50 % af den nominelle varmeydelse. Fra den 1. januar 2022 skal den tekniske dokumentation, hvis F(3) ikke er nul, omfatte de relevante oplysninger om emissioner ved mindste varmeydelse.

e) Korrektionsfaktoren for supplerende elforbrug F(4) beregnes således:

Denne korrektionsfaktor tager højde for supplerende elforbrug i aktiv tilstand og standbytilstand.

For alle produkter til lokal rumopvarmning beregnes korrektionsfaktoren for supplerende elforbrug således:

hvor

— elmax er elforbruget ved nominel varmeydelse, udtrykt i kW

— elmin er elforbruget ved mindste varmeydelse, udtrykt i kW. Hvis produktet ikke angiver en mindste varmeydelse, anvendes værdien for elforbrug ved nominel varmeydelse

— elsb er produktets elforbrug i standbytilstand, udtrykt i kW

— Pnom er produktets nominelle varmeydelse, udtrykt i kW

f) Korrektionsfaktoren F(5) som vedrører energiforbruget til en pilotflamme, beregnes således:

Denne korrektionsfaktor tager højde for energiforbruget til en pilotflamme.

For alle produkter til lokal rumopvarmning beregnes korrektionsfaktoren således:

hvor

— Ppilot er energiforbruget til en pilotflamme, udtrykt i kW

— Pnom er produktets nominelle varmeydelse, udtrykt i kW.

▼M1









BILAG IX

Markedstilsynsmyndighedernes verifikation af produktets opfyldelse af kravene

De i dette bilag anførte måletolerancer gælder kun for medlemsstaternes myndigheders verifikation af de målte parametre; leverandøren må ikke benytte dem som en tilladt tolerance, når værdierne i den tekniske dokumentation fastsættes. Værdierne og klasserne på energimærket og i databladet må ikke være mere favorable for leverandøren end de værdier, der fremgår af den tekniske dokumentation.

Når det skal kontrolleres, at en produktmodel opfylder kravene i denne delegerede forordning, skal medlemsstaternes myndigheder med hensyn til kravene i dette bilag anvende følgende procedure:

1) Medlemsstaternes myndigheder kontrollerer én enhed af modellen.

2) Modellen anses for at opfylde de gældende krav, hvis:

a) værdierne i den tekniske dokumentation i henhold til artikel 5, litra b), i direktiv 2010/30/EU (oplyste værdier) og, hvor det er relevant, de værdier, der anvendes til at beregne disse værdier, ikke er mere favorable for leverandøren end de tilsvarende værdier i testrapporterne i henhold til punkt iii) i ovennævnte artikel, og

b) de offentliggjorte værdier på energimærket og i databladet ikke er mere favorable for leverandøren end de oplyste værdier, og den anførte energieffektivitetsklasse ikke er mere favorabel for leverandøren end den, der er bestemt ud fra de oplyste værdier, og

c) de fundne værdier (værdierne for de relevante parametre som målt under prøvning og de værdier, som beregnes ud fra disse målinger), når medlemsstaternes myndigheder tester én enhed af modellen, overholder de respektive måletolerancer, der er anført i tabel 6. Enheden skal testes med et brændsel, hvis egenskaber ligger inden for samme interval som egenskaberne ved det brændsel, leverandøren har brugt til at udføre målingerne i bilag VIII.

(3) Hvis de resultater, der nævnes i punkt 2, litra a) eller b), ikke opnås, anses modellen og alle de modeller, som er anført som tilsvarende modeller i leverandørens tekniske dokumentation, for ikke at opfylde kravene i denne delegerede forordning.

(4) Hvis det resultat, der nævnes i punkt 2, litra c), ikke opnås, skal medlemsstaternes myndigheder teste yderligere tre enheder af samme model. Alternativt kan de yderligere tre udvalgte enheder være af en eller flere andre modeller, som leverandøren har med i fortegnelsen over tilsvarende modeller i sin tekniske dokumentation.

(5) Modellen anses for at opfylde de gældende krav, hvis den aritmetiske middelværdi af de fundne værdier for disse tre enheder overholder de respektive måletolerancer i tabel 6.

6) Hvis det resultat, der nævnes i punkt 5, ikke opnås, anses modellen og alle de modeller, som er anført som tilsvarende modeller i leverandørens tekniske dokumentation, for ikke at opfylde kravene i denne delegerede forordning.

7) Medlemsstaternes myndigheder fremsender straks alle relevante oplysninger til myndighederne i de andre medlemsstater og til Kommissionen, når der træffes beslutning om, at modellen ikke opfylder kravene i punkt 3 og 6.

Medlemsstaternes myndigheder benytter måle- og beregningsmetoderne i bilag VIII.

Medlemsstaternes myndigheder anvender kun de måletolerancer, som fremgår af tabel 6, og anvender kun proceduren i punkt 1-7 i forbindelse med de krav, der er omhandlet i nærværende bilag. Der anvendes ingen andre tolerancer såsom tolerancer i harmoniserede standarder eller i enhver anden målemetode.







Tabel 6 Måletolerancer Parameter Måletolerance Energieffektivitetsindeks Den fundne værdi må ikke være mere end 8 % mindre end den oplyste værdi.